Αίτηση κινητικότητας (για μετάταξη ή απόσπαση)
Η συμπλήρωση διετίας από το διορισμό ή, εφόσον ο διορισμός έγινε με μοριοδότηση λόγω εντοπιότητας, η συμπλήρωση του προβλεπόμενου χρόνου παραμονής.
Αν η υποχρέωση παραμονής αφορά νομό, νησί ή παρα- μεθόριο περιοχή (άρθρο 17 παρ. 8 περίπτωση ιδ΄ του N. 2190/1994) είναι δυνατή η συμμετοχή του υπαλλήλου σε διαδικασίες επιλογής για μετάταξη ή απόσπαση σε υπηρεσίες εντός των ορίων της περιοχής, όπου υφίσταται η δέσμευση.
Οι αιτήσεις αφορούν σε έως δέκα (10) θέσεις και σε τρεις (3) κατ΄ ανώτατο όριο φορείς του δημοσίου.
Ισχύει προθεσμία δέκα (10) ημερών για την υποβολή αίτησης κινητικότητας.
Οι ενδιαφερόμενοι δημόσιοι υπάλληλοι για την υποβολή αίτησης θα πρέπει να διαθέτουν για χρήση τους προσωπικούς κωδικούς taxisnet.
Προϋπόθεση για τη συμμετοχή των φορέων ως υπηρεσιών υποδοχής στο ΕΣΚ είναι η σύμφωνα με τις κείμενες διατάξεις προηγούμενη έκδοση Οργανισμών κατόπιν αξιολόγησης των δομών τους και η αντίστοιχη κατάρτιση περιγραμμάτων θέσεων εργασίας, καθώς και η καταχώριση των ως άνω στοιχείων εκ μέρους των φορέων στο ψηφιακό Οργανόγραμμα.
Η συμπλήρωση διετίας: αα) από προηγούμενη μετάταξη για τη διενέργεια νέας μετάταξης ή απόσπασης και ββ) από προηγούμενη απόσπαση για τη διενέργεια νέας απόσπασης
Δικαίωμα συμμετοχής σε διαδικασίες επιλογής για προκηρυσσόμενες θέσεις μέσω του ΕΣΚ έχουν επίσης οι υπάλληλοι του οικείου φορέα, αποκλειστικά για μετάταξη σε ανώτερη κατηγορία εφόσον έχουν τα απαιτούμενα τυπικά και ουσιαστικά προσόντα και δεν τυγχάνουν εφαρμογής οι διατάξεις του Υπαλληλικού Κώδικα ή άλλες αντίστοιχες διατάξεις περί μετάταξης σε ανώτερη κατηγορία
Δικαίωμα συμμετοχής σε διαδικασίες επιλογής για προκηρυσσόμενες θέσεις μέσω του ΕΣΚ έχουν επίσης οι υπάλληλοι που έχουν μεταταχθεί πριν από την έναρξη ισχύος του παρόντος σε υπηρεσίες απομακρυσμένων- παραμεθόριων περιοχών με δέσμευση δεκαετούς πα- ραμονής και έχουν συμπληρώσει τουλάχιστον επτά (7) έτη υποχρεωτικής παραμονής. Ειδικά οι υπάλληλοι που έχουν συμπληρώσει τουλάχιστον πέντε (5) έτη υποχρε- ωτικής παραμονής έχουν δικαίωμα συμμετοχής για τις διαδικασίες επιλογής σε θέσεις εντός της απομακρυσμέ- νης παραμεθορίου περιοχής.
Για τη διενέργεια μετάταξης ή απόσπασης το ποσοστό κάλυψης των θέσεων στον φορέα προέλευσης του κλάδου στον οποίο ανήκει ο υπάλληλος, κατά την καταληκτική ημερομηνία υποβολής των αιτήσεων για τη διαδικασία επιλογής, καθώς και κατά τον χρόνο έκδοσης της απόφασης, πρέπει να ανέρχεται σε ποσοστό τουλάχιστον εξήντα πέντε τοις εκατό (65%) επί του συνόλου των οργανικών θέσεων του εν λόγω κλάδου, στο οποίο ποσοστό δεν συμπεριλαμβάνονται υπάλληλοι, οι οποίοι απουσιάζουν με μακροχρόνια άδεια, όπως ιδίως, άνευ αποδοχών, υπηρεσιακής εκπαίδευσης ή είναι αποσπασμένοι σε άλλον φορέα.
Επίσης, πρέπει ο αιτών υπάλληλος να μην είναι ο μοναδικός που υπηρετεί στον οικείο κλάδο τόσο κατά τη λήξη προθεσμίας υποβολής των αιτήσεων όσο και κατά τον χρόνο έκδοσης της απόφασης απόσπασης ή μετάταξης. Ειδικά για τη μετάταξη υπαλλήλου από Ο.Τ.Α. α` βαθμού απαιτείται επιπλέον η γνώμη του αρμόδιου για τον διορισμό οργάνου. Ειδικά για την απόσπαση ή μετάταξη υπαλλήλων των τεχνικών υπηρεσιών των Ο.Τ.Α. α` και β` βαθμού και των Υπηρεσιών Δόμησης των Ο.Τ.Α. α` βαθμού απαιτείται η σύμφωνη γνώμη του αρμόδιου για τον διορισμό οργάνου.
Ειδικά για υπηρεσίες που εδρεύουν εν όλω ή εν μέρει σε νησιωτικές περιοχές ή ορεινές ή παραμεθόριες περιοχές, καθώς και για τις υπηρεσίες που έχουν αποκεντρωμένες ή περιφερειακές υπηρεσίες σε άλλη περιφερειακή ενότητα από την έδρα της Κεντρικής Υπηρεσίας, η κάλυψη του προβλεπόμενου ποσοστού υπολογίζεται επί του συνόλου των οργανικών θέσεων του κλάδου, στον οποίο ανήκει ο υπάλληλςο και επιπλέον βάσει της οικείας απόφασης κατανομής θέσεων, εφόσον υπάρχει, ή της τοποθέτησης των υπαλλήλων στην έδρα της υπηρεσίας, όπου υπηρετεί ο υπάλληλος, ο οποίος μετέχει στην κινητικότητα, για την κατηγορία και κλάδο του οποίου πραγματοποιείται ο υπολογισμός. Για τον υπολογισμό του ποσοστού κάλυψης εξήντα πέντε τοις εκατό (65%) κατά τον χρόνο έκδοσης της απόφασης απόσπασης ή μετάταξης, σε περίπτωση που συγκρίνονται περισσότεροι υπάλληλοι του ίδιου κλάδου, οι οποίοι έχουν επιλεγεί προς μετακίνηση στο πλαίσιο του ίδιου κύκλου κινητικότητας, εφόσον δεν πληρούται η προϋπόθεση αυτή για το σύνολο των συγκρινόμενων υπαλλήλων, προτάσσονται προς βεβαίωση της συνδρομής της προϋπόθεσης αυτής οι υπάλληλοι εκείνοι που έχουν διανύσει εν τοις πράγμασι τον περισσότερο χρόνο υπηρεσίας στην υπηρεσία προέλευσης και, σε περίπτωση που έχουν διανύσει τον ίδιο χρόνο υπηρεσίας, η σχετική βεβαίωση συνδρομής της προϋπόθεσης αυτής χορηγείται μόνο για όσους υπαλλήλους κατόπιν εκτίμησης των υπηρεσιακών αναγκών, μπορούν να μετακινηθούν κατόπιν αιτιολογημένης απόφασης του αρμόδιου προς διορισμού οργάνου του φορέα προέλευσης.
Με κοινή απόφαση του Υπουργού Εσωτερικών και του κατά περίπτωση αρμόδιου Υπουργού, κατόπιν αιτιολογημένης εισήγησης του τελευταίου, η οποία εκδίδεται πριν από την έναρξη κάθε κύκλου κινητικότητας, δύναται να καθορίζεται αποκλειστικά για τον κύκλο κινητικότητας που ακολουθεί μεγαλύτερο ποσοστό κάλυψης των θέσεων από το προβλεπόμενο 65% για ορισμένους κλάδους και ειδικότητες του υπουργείου και των φορέων που υπάγονται στην αρμοδιότητα του συναρμόδιου Υπουργού.
Στο ΕΣΚ υπάγονται οι πολιτικοί διοικητικοί υπάλληλοι, μόνιμοι και με σχέση εργασίας ιδιωτικού δικαίου αορίστου χρόνου, που υπηρετούν σε υπηρεσίες, κεντρικές και περιφερειακές, του Δημοσίου, των Ανεξάρτητων Αρχών, των Οργανισμών Τοπικής Αυτοδιοίκησης (ΟΤΑ) α` και β` βαθμού και των Νομικών Προσώπων Δημοσίου Δικαίου (Ν.Π.Δ.Δ.), καθώς και των Νομικών Προσώπων Ιδιωτικού Δικαίου (Ν.Π.Ι.Δ.), εφόσον ανήκουν στη Γενική Κυβέρνηση όπως εκάστοτε οριοθετείται από την Ελληνική Στατιστική Αρχή στο Μητρώο Φορέων Γενικής Κυβέρνησης. Επίσης, στο πεδίο εφαρμογής του ΕΣΚ υπάγονται οι απόφοιτοι της Εθνικής Σχολής Δημόσιας Διοίκησης και Αυτοδιοίκησης (ΕΣΔΔΑ), ανεξαρτήτως του φορέα στον οποίο ανήκει η οργανική τους θέση. Από τις διατάξεις του ΕΣΚ εξαιρούνται οι υπάλληλοι της Ελληνικής Αεροπορικής Βιομηχανίας (Ε.Α.Β. Α.Ε.), οι δικαστικοί υπάλληλοι, οι υπάλληλοι των Καταστημάτων Κράτησης και του Ιδρύματος Αγωγής Αρρένων Βόλου και οι υπάλληλοι όλων των κλάδων των νοσηλευτικών ιδρυμάτων του ΕΣΥ, των νοσηλευτικών ιδρυμάτων εποπτείας του Υπουργείου Παιδείας, Αθλητισμού και Θρησκευμάτων και του Υπουργείου Εθνικής Άμυνας, καθώς και των στρατιωτικών νοσοκομείων, οι υπάλληλοι του ΕΚΑΒ, εκτός από τους διοικητικούς υπαλλήλους και τους υπαλλήλους ειδικότητας Σχολικών Φυλάκων, οι οποίοι μετά τη θέση τους σε διαθεσιμότητα μεταφέρθηκαν σε θέσεις Βοηθητικού Υγειονομικού Προσωπικού σε νοσοκομεία.
Η διαδικασία αφορά στην υποβολή αίτησης κινητικότητας (για μετάταξη ή απόσπαση) και υποβάλλεται μέσω ειδικής εφαρμογής στο Μητρώο Ανθρώπινου Δυναμικού του Ελληνικού Δημοσίου. Οι αιτήσεις γίνονται δύο (2) φορές το χρόνο σε ημερομηνίες που ανακοινώνονται από το Υπουργείο Εσωτερικών.
Ταυτοποίηση με κωδικούς Δημόσιας Διοίκησης
Ο εκτιμώμενος χρόνος για τη διαδικασία αυτή είναι 5 μήνες για τον Α΄ κύκλο εκάστου έτους και 4 μήνες για τον Β΄ κύκλο του ίδιου ημερολογιακού έτους. Στο πλαίσιο εφαρμογής του ΕΣΚ, οι προκηρυσσόμενες θέσεις καλύπτονται με ενιαίο τρόπο, ανεξαρτήτως εάν οι υπάλληλοι είναι μόνιμοι ή απασχολούμενοι με σχέση εργασίας ιδιωτικού δικαίου αορίστου χρόνου. Σε κάθε περίπτωση η μετάταξη πραγματοποιείται με την ίδια σχέση εργασίας.
Ενιαίο Σύστημα Κινητικότητας στη Δημόσια Διοίκηση και την Τοπική Αυτοδιοίκηση, υποχρεώσεις των προσώπων που διορίζονται στις θέσεις των άρθρων 6 και 8 του N. 4369/2016, ασυμβίβαστα και πρόληψη των περιπτώσεων σύγκρουσης συμφερόντων και λοιπές διατάξεις.
Τροποποιήσεις στο ν. 4440/2016 (Α΄ 224).
Ρύθμιση θεμάτων εκπαιδευτικού προσωπικού ΕΕΠ και ΕΒΠ.
Τροποποιήσεις Διατάξεων του Ν. 4440/2016
Οδηγίες προς τους φορείς προέλευσης και υποδοχής για την υλοποίηση του Α΄ Κύκλου Κινητικότητας έτους 2022, στο πλαίσιο του ΕΣΚ.
Δημοτική Αστυνομία, Φορείς Λαϊκών Αγορών, απλούστ.διαδ. μεταξύ ΟΤΑ και Αποκ.Διοικ.,δικηγόροι,εκλογικά κλπ
Όλες οι εγκύκλιοι του Τμήματος Κινητικότητας της Διεύθυνσης Διαχειρίσης Ανθρωπίνου Δυναμικού του ΥΠ.ΕΣ.
Επισκέπτεστε τον αρχικό σύνδεσμο και επιλέγετε ¨Είσοδος στην Υπηρεσία¨.
Εισαγωγή στην σελίδα ¨Μητρώο Ανθρώπινου Δυναμικού Ελληνικού Δημοσίου¨ του Υπουργείου Εσωτερικών.
Ενημέρωση του πολίτη από την Γενική Γραμματεία Πληροφοριακών Συστημάτων Δημόσιας Διοίκησης ότι για το σκοπό της ηλεκτρονικής ταυτοποίησής του, η εφαρµογή "ΜΗΤΡΩΟ ΑΝΘΡΩΠΙΝΟΥ ΔΥΝΑΜΙΚΟΥ ΕΛΛΗΝΙΚΟΥ ΔΗΜΟΣΙΟΥ" θα αποκτήσει πρόσβαση στα βασικά στοιχεία Μητρώου (ΑΦΜ, Όνοµα, Επώνυµο, Πατρώνυµο, Μητρώνυµο, Έτος Γέννησης) που παρέχονται από το φορολογικό µητρώο του ΥΠΟΥΡΓΕΙΟΥ ΟΙΚΟΝΟΜΙΚΩΝ που διαχειρίζεται η Α.Α.∆.Ε.
Εισάγετε κριτήρια αναζήτησης των θέσεων που σας ενδιαφέρουν όπως Φορέα,Μονάδα,Κωδικός θέσης, Εργασιακή σχέση,Κατηγορία Εκπαίδευσης, Γενικό Περίγραμμα, Τύπος Μετακίνησης
Παρέχεται η δυνατότητα Εύρεσης των προκηρυσσόμενων θέσεων μέσω της επιλογής τους από λίστα
Παρέχεται η δυνατότητα καθαρισμού των επιλεγμένων θέσεων
Παρέχεται η δυνατότητα προβολής στοιχείων της θέσης Φορέας,Μονάδα, Τύπος, Εργ. Σχέση, Κλάδος, Συμπληρωματικές Πληροφορίες, Απαιτούμενα Πρόσθετα Τυπικά Προσόντα, Απαιτούμενα Πρόσθετα Ουσιαστικά Προσόντα
Προβάλλεται η καρτέλα του υπαλλήλου με τα προσωπικά, υπηρεσιακά στοιχείατυπικά προσόντα αυτού
Στην αρχική οθόνη στο δεξί μέρος, δίπλα από τον τίτλο της διαδικασίας υπάρχει η επιλογή χρήσιμοι σύνδεσμοι. Μπορείτε να επιλέξετε ¨Επικοινωνία¨ αν επιθυμείτε να λάβετε κάποια συγκεκριμένη πληροφορία ή διευκρίνιση από την αρμόδια Υπηρεσία του Υπουργείου Εσωτερικών.
Αίτηση Κινητικότητας Είσοδος στην Υπηρεσία
Επιλογή φακέλου Κινητικότητας στην ιστοσελίδα του Υπουργείου Εσωτερικών στο Μητρώο Ανθρώπινου Δυναμικού Ελληνικού Δημοσίου
Συμπλήρωση επιπλέον πληροφοριών στην καρτέλα με ατομικά στοιχεία